# Alla Pugatšova

### Wikipedia

Alla Borisovna Pugatšova (ven. Алла Борисовна Пугачёва, s. 15. huhtikuuta 1949 Moskovassa) on venäläinen laulaja. Hän on kotimaassaan erittäin suosittu varsinkin vanhemman väen keskuudessa.

Pugatšova aloitti laulajanuransa jo pikkutyttönä ja vuonna 1965 julkaistiin hänen ensimmäinen laulunsa "Robot". 1960- ja 1970-luvulla hän kierteli maata viihdelaulajana ja esiintyi myös elokuvissa. Suureen suosioon hän nousi 1970-luvun loppupuolella kappaleellaan "Harlekiini" ja esiinnyttyään Cannesin laulufestivaaleilla. 1980-luvulla hän levytti suuren menestysiskelmän "Miljoona ruusua". Hän on kautta aikain kaupallisesti menestynein neuvostoliittolainen ja venäläinen laulaja. Vuonna 1991 hänelle myönnettiin korkein Neuvostoliitossa esiintyvälle taiteilijalle myönnettävä palkinto, Neuvostoliiton kansan taiteilijan arvonimi (Народная артистка СССР).

Neuvostoliiton romahtamisen jälkeen Pugatšova muun muassa perusti omaa nimeää kantavan lehden, hajusteen sekä kenkämerkin. Hän sai valtionjohdolta useita tunnustuksia. Vuonna 1997 hän edusti Venäjää Eurovision laulukilpailussa kappaleella "Primadonna" ja sijoittui vasta sijalle 15, vaikka oli ollut kilpailun suurimpia ennakkosuosikkeja. Viime aikoina Pugatšova on johtanut kotimaassaan Idols-kilpailua muistuttavaa television Fabrika zvjozd ("tähtitehdas") -kykyjenetsintäkilpailua. Hän on myös ollut vahvasti esillä lööpeissä ja juorulehtien sivuilla.

## [muokkaa] Aiheesta muualla

- Virallinen sivu

| Tämä laulajaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/l/Alla_Pugat%C5%A1ova_b9db.html

Luokat: Laulajatyngät | Venäläiset laulajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- English
- Italiano
- Polski
- Русский
- Svenska